רוני אלון

רוני אלון היא מנהלת ישראלית. הייתה מנכ"לית המשרד לשיתוף פעולה אזורי. קודם לכן שימשה בין השנים 2014 ל-2020 כמנהלת מערך התוכן והאסטרטגיה בבית הנשיא הישראלי.

ביוגרפיה 
אלון היא בתו של נשיא בית המשפט המחוזי בבאר שבע לשעבר, ספי אלון, אחיינתו של שר התיירות חבר הכנסת לשעבר הרב בני אלון ואימו של איתי פריינד אלוף ישראל בטאקונדו. היא בעלת תואר ראשון בתוכנית פכ"מ (פילוסופיה, כלכלה ומדע המדינה) של האוניברסיטה העברית אותו סיימה בהצטיינות. כיום היא לומדת לתואר שני בלימודי המזרח התיכון באוניברסיטת תל אביב.

אלון הייתה יועצת תוכן וכותבת נאומים ראשית של יו"ר הכנסת, ראובן ריבלין.

מ-2014 ועד 2020 שימשה אלון כמנהלת מערך התוכן והאסטרטגיה בבית הנשיא והייתה אחראית בין היתר על פיתוחה ויישומה של תוכנית הדגל של נשיא המדינה, ריבלין "תקווה ישראלית". בנוסף לכך, היא הייתה אחראית על מערך הכתיבה והמחקר ועל ההקמה והפיתוח של מרכז המבקרים בבית הנשיא.

ביוני 2021 מינה השר לשיתוף פעולה אזורי, עיסאווי פריג' את אלון למנכ"לית המשרד. חודש לאחר מכן אושר המינוי.

קישורים חיצוניים 

 רבקה אהובתי, תוצאות הבחירות הן קריאת השחרור שלי, טור דעה, הארץ 8.12.22

הערות שוליים 

רוני
מנהלות ישראליות
יועצות ישראליות
מנהלים ישראלים
יועצים ישראלים
בוגרות האוניברסיטה העברית בירושלים
בוגרי האוניברסיטה העברית בירושלים
מנכ"לי משרדי ממשלת ישראל
ישראליות שנולדו במאה ה-20
ישראלים שנולדו במאה ה-20